ອິສຣາແອລ ລະລຶກເຖິງ ວັນຂ້າລ້າງຜານ ເຊື້ອຊາດເຜົ່າພັນ ຊາວຢີວ ຫຼື Holocaust 
ມີການອ່ານຊື່ຂອງພວກ ທີ່ເສຍຊີວິດ ໃນການຂ້າລ້າງຜານ ເຊື້ອຊາດເຜົ່າພັນຊາວຍິວ ຫລື Holocaust ທີ່ລັດຖະສະພາ ອິສຣາແອລ.
ອິສຣາແອລ ໄດ້ຕົກຢູ່ໃນສະພາບຢຸດສະງັກລົງລະຍະນຶ່ງ ໃນເຊົ້າວັນຈັນມື້ນີ້ ໃນຂະນະທີ່ປະເທດໃຊ້ເວລາລະລຶກ ເຖິງດວງວິນຍານຂອງພວກຊາວຢີວ 6 ລ້ານຄົນທີ່ໄດ້ ເສຍຊີວິດໄປໃນການຂ້າລ້າງເຊື້ອຊາດເຜົ່າພັນຢ່າງຂະ ໜານໃຫຍ່ ຫຼື Holocaust ໃນປາງສົງຄາມໂລກຄັ້ງທີ ສອງນັ້ນ ສຽງສັນຍານ sirens ໄດ້ດັງຂຶ້ນກ້ອງກັງວານຂຶ້ນເປັນເວລາ 2 ນາທີໃນທົ່ວປະເທດ ການສັນຈອນໄປມາ ແລະພວກ ຍ່າງຕາມຖະໜົນໄດ້ຢຸດລົງ ປະຊາຊົນຫຼາຍຄົນໄດ້ພາກັນ ຢຸດລົດແລະຍ່າງອອກຈາກລົດຂອງພວກເຂົາເຈົ້າ ແລ້ວ ພາກັນຢືນໄວ້ອາໄລຢ່າງງຽບສະຫງົບ ພວກຄົນຍ່າງຕາມຖະໜົນພາກັນຢຸດຍ່າງ ແລະຢືນນິ້ງທຳການໄວ້ອາໄລ ວັນລະລຶກເຖິງການຂ້າລ້າງເຊື້ອຊາດເຜົ່າພັນຫຼື holocaust ຊາວອິສຣາແອລ ເປັນ ນຶ່ງໃນວັນທີ່ເຄັ່ງຂຶມທີ່ສຸດທາງສາສະໜາໃນປະຕິທິນຂອງອິສຣາແອລ ການທຳພິທີລະລຶກຕ່າງໆ ມີຂຶ້ນໃນທົ່ວປະເທດ ຊື່ຂອງພວກບຸກຄົນທີ່ໄດ້ເສຍຊີວິດໄປໃນການຂ້າລ້າງຜານເຊື້ອຊາດເຜົ່າພັນຢ່າງຂະໜານໃຫຍ່ ຈະມີການອ່ານຂຶ້ນຢູ່ໃນລັດຖະສະພາຂອງອິສຣາແອລ